Lausunto aiheesta "Vuoden 1996 hallitustenvälinen konferenssi - Talous- ja sosiaalikomitean rooli"



Virallinen lehti nro C 039 , 12/02/1996 s. 0085



Lausunto aiheesta "Vuoden 1996 hallitustenvälinen konferenssi Talous- ja sosiaalikomitean rooli" (96/C 39/15) Talous- ja sosiaalikomitea päätti 23. marraskuuta 1995 työjärjestyksensä 23 artiklan 3 kohdan mukaisesti laatia lausunnon edellä mainitusta aiheesta. Työvaliokunnan väliaikainen ryhmä "Vuoden 1996 hallitustenvälinen konferenssi TSK:n rooli" vastasi aihetta käsittelevästä työstä, ja sen esittelijänä toimi Giacomina Cassina. Talous- ja sosiaalikomitea hyväksyi 330. täysistunnossaan 23. marraskuuta 1995 seuraavan lausunnon suurella äänten enemmistöllä kahden pidättyessä äänestämästä. I JOHDANTO Euroopan unionin perustamissopimuksen astuttua voimaan TSK:ssa on käyty laajaa keskustelua komitean neuvoa-antavasta tehtävästä sekä keinoista, joilla komitea voi parhaiten edistää rooliaan ja solmia yhä vahvempia siteitä integraatioprosessin ja järjestäytyneiden kansalaisten välille. Työvaliokunta hyväksyi huhtikuussa 1995 asiakirjan komitean roolista. Työvaliokunnan väliaikainen ryhmä valmisteli tämän lausunnon, joka on laajan keskustelun tulos. Väliaikainen ryhmä koostui seuraavista jäsenistä: Puheenjohtaja: Carlos Ferrer (komitean puheenjohtaja) Esittelijä: Giacomina Cassina Apulaisesittelijät: Manuel Cavaleiro Brandão (työnantajien ryhmän puheenjohtaja) Tom Jenkins (työntekijöiden ryhmän puheenjohtaja) Beatrice Rangoni Machiavelli (muiden eturyhmien puheenjohtaja) Jäsenet: André Laur (komitean varapuheenjohtaja) Klaus Boisserée (muiden eturyhmien edustaja) Bent Nielsen (komitean varapuheenjohtaja) Jean Pardon (talous-, raha- ja valuutta-asian jaoston puheenjohtaja) TSK toimii nyt ja tulevaisuudessa itselleen asettamansa tehtävän mukaisesti mukauttaakseen ja vahvistaakseen edustavuuttaan. Toteutettavan laajentumisen myötä on tarkoitus osallistua tehokkaasti huomattavimpien eurooppalaisessa yhteiskunnassa vallitsevien epäkohtien paikantamiseen sekä aivan erityisesti saattaa järjestäytyneet kansalaiset mukaan Euroopan rakentamiseen, työpaikkojen luomiseen, kilpailukyvyn parantamiseen ja yhteiskunnalliseen uudelleenjärjestäytymiseen. II MUUTOSEHDOTUKSIA EUROOPAN UNIONIN PERUSTAMISSOPIMUKSEEN 1. TSK on harjoittaessaan neuvoa-antavaa tehtäväänsä ja etenkin käyttäessään aloiteoikeuttaan usein ohjaillut ja kannustanut komissiota tekemään ehdotuksia, jotka vastaisivat eurooppalaisen yhteiskunnan tarpeiden kehitystä. Valmistellakseen paremmin "esilainsäädännöllistä" vaihetta komissio on kuullut yhä useammin työmarkkina- ja hallinnollisia osapuolia, etujärjestöjä ja jopa yksittäisiä kansalaisia. Tämän vuoksi komitea on valmis tukemaan komissiota neuvoa-antavan työn järjestämisessä ennen ehdotusten esittämistä. Jotta lainsäädäntöprosessia edeltävästä neuvoa-antavasta vaiheesta tulisi julkisempi, ja komitean neuvoa-antava työ voitaisiin vakiinnuttaa, TSK ehdottaa, että 198 artiklan ensimmäisen kohdan jälkeen lisätään seuraava uusi kohta: "Komissio kuulee komiteaa kysymyksissä, jotka ovat komiteassa edustettuina olevien eturyhmien kannalta merkityksellisiä, ennen kuin tekee niitä koskevia päätöksiä." 2. Unionin toimielinten aseman ja niiden välisen demokratian vahvistamisen ja uudelleen tasapainottamisen osalta komitea katsoo, että mahdollinen yhteispäätösmenettelyn laajennus edellyttää neuvoa-antavan roolin vahvistamista, jotta yhteiskunnan odotukset voitaisiin paremmin ottaa huomioon: TSK on valmis harjoittamaan neuvoa-antavaa tehtäväänsä myös Euroopan parlamentin suuntaan. Näin ollen TSK pyytää, että se voisi tarvittaessa osallistua 189 b artiklan määräämiin toimiin toisen käsittelyn yhteydessä. TSK:n esittelijä voisi osallistua tarkkailijana sovittelukomitean työskentelyyn tähän menettelyyn kuuluvia ehdotuksia käsiteltäessä. 189 b artiklan 4 kohtaa tulisi muuttaa lisäämällä sen loppuun lause: "Talous- ja sosiaalikomitea osallistuu tarkkailijana sovittelukomitean työskentelyyn." 3. EU:n talous- ja rahaliiton (EMU) toteuttamiseen osallistuvan talous- ja yhteiskuntaelämän edustajana TSK seuraa läheltä tätä monimutkaista prosessia muun muassa EMU:a ja etenkin sen eurooppalaiselle yhteiskunnalle aiheuttamia yhteiskunnallis-taloudellisia seurauksia käsittelevien kertomusten ja oma-aloitteisten lausuntojen välityksellä. TSK pyytää, että jäsenvaltioiden talouspolitiikan monenvälisissä valvontamenetelmissä komitean neuvoa-antavan toiminnan tehoa laajennettaisiin, ja TSK:lle myönnettäisiin tiedonsaantioikeus. 103 artiklan 2 kohdan viimeiseen alakohtaan "antaa suosituksesta tiedon Euroopan parlamentille" lisätään "sekä talous- ja sosiaalikomitealle". 103 artiklan 4 kohdan toiseen alakohtaan "monenvälisen valvonnan tuloksista" jälkeen lisätään "sekä tiedottavat asiasta talous- ja sosiaalikomitealle". 4. TSK on sitoutunut edistämään kansalaisten Eurooppaa ja vaatii avoimia laillisia puitteita kansalaisten Euroopan perustamiseksi ja konkreettisia toimia sen toteuttamiseksi. TSK vaatii siis, että 8 a artiklan 2 kohdan maininta "Euroopan parlamentin puoltavan lausunnon saatuaan" tulisi muuttaa muotoon "Euroopan parlamentin sekä talous- ja sosiaalikomitean puoltavan lausunnon saatuaan". Samoin 8 b artiklan maininta "Euroopan parlamenttia kuultuaan" tulisi muuttaa muotoon "Euroopan parlamenttia sekä talous- ja sosiaalikomiteaa kuultuaan", sekä 8 e artiklan toisen kappaleen maininta "Euroopan parlamenttia kuultuaan" muuttaa muotoon "Euroopan parlamenttia sekä talous- ja sosiaalikomiteaa kuultuaan". 5. Komitea on aina ottanut lausunnoissaan huomioon yhdentymisprosessin kulttuurisen ulottuvuuden. Kulttuurin vaikutukset muihin toimintalinjoihin (ja päinvastoin) eurooppalaisessa yhteiskunnassa koskettavat ilman muuta komiteaa. TSK pyytää, että sitä kuultaisiin EU:n kulttuuripoliittisissa kysymyksissä. 128. artiklan 5 kohdan ensimmäisen luetelmakohdan maininta "alueiden komiteaa kuultuaan" muutetaan "talous- ja sosiaalikomiteaa sekä alueiden komiteaa kuultuaan". 6. EP:n tukemana perustettu sisämarkkinoiden tarkkailu pitäisi liittää TSK:n institutionaalisiin tehtäviin. 197 artiklan loppuun lisätään seuraava kohta: "Perustetaan sisämarkkinoiden tarkkailuelin analysoimaan ja seuraamaan niiden toimintaa ja kehittymistä sekä raportoimaan siitä." 7. TSK on luonut ansiokkaasti suhteita kolmansiin maihin. Useissa tapauksissa se on edistänyt yhteiskunnallis-ammatillista vuoropuhelua, joskus jopa ennen komission tekemiä aloitteita. Tällä on ollut aina hyödyllisiä vaikutuksia vuoropuheluun ja yhteistyöhön EU:n ja kolmansien maiden välillä. TSK pyytää, että tämä tärkeä toiminta tehtäisiin pysyväksi kaikkien assosiointisopimusten yhteydessä. TSK toivoo myös, että siltä pyydettäisiin lausuntoa jäsenyyshakemuksista. O artiklan ensimmäiseen kohtaan "komissiota" jälkeen lisätään " sekä talous- ja sosiaalikomiteaa". 8. Neuvosto kuulee Euroopan parlamenttia oikeus- ja sisäasioiden yhteistyöpolitiikkaa koskevissa kysymyksissä. TSK kannattaa parlamentin merkityksen lisäämistä näiden kysymysten käsittelyssä silloinkin kun ne eivät suoranaisesti ole yhteisön alaa. Suurimmalla osalla näistä periaatteista on tärkeä vaikutus kansalaisiin, eurooppalaiseen yhteiskuntaan ja sen järjestöihin. Asia koskee siis TSK:a suoraan. TSK pyytää, että sille annetaan tietoja näistä asioista, jotta se voi toimia aloiteoikeutensa avulla aiempaa vakaammalla pohjalla ja avoimemmin suhteissaan neuvostoon ja komissioon. K.6 artiklaa tulisi muuttaa lisäämällä sen ensimmäisessä kohdassa olevaan mainintaan "Euroopan parlamentille" jälkeen "sekä talous- ja sosiaalikomitealle". 9. Kun tarkastellaan läheisyysperiaatetta TSK:n näkökulmasta voidaan todeta, että Euroopan unionin toimivallan laajentaminen on aina valinta, joka on tehtävä yhteisymmärryksessä kansalaisten ja järjestäytyneen yhteiskunnan kanssa. TSK arvioi, että sikäli kuin 235 artikla säilytetään yhteistyömenettelyä tulisi soveltaa ja kuulla velvoittavasti myös TSK:a. 10. TSK on osannut vastata yhdentymisprosessin kehityksestä johtuviin kasvaviin edustavuusvaatimuksiin ja eurooppalaisen yhteiskunnan moninaisuuteen monipuolistamalla neuvo-aantavaa tehtäväänsä. Tämän täytyisi näkyä unionisopimuksessa. TSK ehdottaakin, että 194 198 artikloja muutetaan seuraavasti: 10.1. 194 artiklan toisen kohdan muutos: TSK:n toimikauden pituus muutetaan vastaamaan PE:n ja komission toimikautta (5 vuotta) 10.2. 194 artiklan neljäs kohta poistetaan 10.3. poistetaan maininta koollekutsumisesta neuvoston tai komission pyynnöstä; 196 artiklan kolmannesta kohdasta poistetaan koko artiklan loppu "kutsuu komitean koolle" jälkeen 10.4. poistetaan 197 artiklan toinen kohta, koska yhdentymisprosessin ja TSK:n kehitys, yhdistettynä komitean itsehallintoon sen työjärjestyksen suhteen, tekevät kyseisen kohdan luettelosta osittaisen ja vanhentuneen 10.5. 198 artiklan kolmatta kohtaa tulisi muuttaa lausuntojen seurannan varmistamiseksi ja siihen tulisi lisätä lause: "TSK:n avustamat toimielimet antavat tälle tiedon annettujen lausuntojen aiheuttamista toimista". Tätä tietoa voitaisiin levittää esim. Euroopan yhteisöjen virallisen lehden välityksellä. 11. 193 artiklan määrittely talous- ja yhteiskuntaelämän toimijoista, joiden edustus on varmistettava, on epätyydyttävä, koska sitä ei ole muutettu TSK:n perustamisen jälkeen. Alat olisi määriteltävä uudelleen, jotta voidaan ottaa huomioon talouselämässä ja työnteossa neljänkymmenen viime vuoden aikana tapahtuneet suuret muutokset sekä parhaillaan esim. "tiedon vallankumouksen" vuoksi tapahtuvat muutokset. 12. Perustamissopimuksen eri muutoksilla TSK:n toimivalta ja itsehallinto on kasvanut. Tämä on ollut mahdollista, koska TSK on aina osannut harkita tehtäväänsä, kokemustaan ja näkökantojaan sekä sopeuttaa työnsä neuvoa-antavan tehtävän monimutkaisiin vaatimuksiin yhdentymisprosessissa. Mutta näin on tapahtunut myös siksi, että TSK on sitoutunut edustamaan nopeasti kehittyviä yhteiskunnallis-ammatillisia etuja myös perustamissopimuksen määräysten ulkopuolella. TSK ilmoittaa olevansa tosiasiallinen neuvoa-antava toimielin ja pyytää vuoden 1996 hallitustenvälistä konferenssia myöntämään komitealle lain mukaisesti toimielimen aseman kaikkine siihen liittyvine seurauksineen ja etenkin 175 artiklaan sisältyvän kanneoikeuden. Tässä yhteydessä TSK ehdottaa seuraavia muutoksia: 12.1. 4 artiklan 1 kohtaan lisätään "TILINTARKASTUSTUOMIOISTUIN" jälkeen "TALOUS- JA SOSIAALIKOMITEA" 12.2. poistetaan 4 artiklan 2 kohta 12.3. 193 artiklan ensimmäinen kohta korvataan: "Neuvoa-antava talous- ja sosiaalikomitea avustaa lainsäädäntövaltaa käyttäviä toimielimiä tässä sopimuksessa määrätyillä aloilla". III EHDOTUKSET SOPIMUSTEKSTIIN SIJOITETTUINA HUOM! Perustamissopimuksen artiklat ovat siinä järjestyksessä kuin ne mainitaan lausunnossa. >TAULUKON PAIKKA> Bryssel, 23. marraskuuta 1995. Talous- ja sosiaalikomitean puheenjohtaja Carlos FERRER